อาหารจานด่วนแบบปลอดภัย ไขมันต่ำ
คนส่วนมกต้องรับประทานอาหาร Fast Food เพราะชีวิตที่เร่งด่วนและเวลาที่รัดตัว ซึ่งเป็นที่ทราบกัน ดีว่าอาหารจานด่วนไม่ดีต่อสุขภาพ แต่ตอนนี้
เมื่อพูดถึง อาหาร Fast Food หรืออาหารจานด่วน คนส่วนมากจะนึกถึงอาหารที่มีเกลือและไขมันสูง อย่างแฮมเบอเกอร์ หรือมันฝรั่งทอด แต่ตอนนี้ที่ทางใต้ของรัฐแคลิฟอร์เนีย มีร้านอาหารน้องใหม่ในอุตสาหกรรมวงการร้านอาหาร Fast Food ที่ต้องการเอาใจคนรักอาหารจานด่วน และรักสุขภาพด้วย โดยการขายอาหาร Fast Food ไขมันต่ำเช่นสลัด wraps คืออาหารที่ห่อด้วยแผ่นแป้งและสอดไส้ด้วยเนื้อสัตว์และผัก ซึ่งจะคล้ายกับปอเปี๊ยะ น้ำผลไม้ปั่น และเครื่องดื่มเสริมโปรตีน ซึ่งอาหารที่ขายที่ร้าน นี้ทั้งหมดจะเป็นอาหาร organic หรืออาหารเกษตรอินทรีย์จากวัตถุดิบที่ปลูกในท้องถิ่น และทางร้าน รับรองว่าไขมันต่ำ ไร้ยาฆ่าแมลง สารเจือปน และไม่ใส่ปุ๋ย ปลอดภัยสมชื่อร้านอย่าง Lean and Green คุณมิเกล แพทเทอร์สันเจ้าของร้าน บอกว่าการที่คนเรามีสุขภาพไม่ค่อยดี และรับประทานอาหารไม่มีประโยชน์ก็เพราะคำนึงถึงแต่ความสะดวกสบาย ในขณะที่เวลาก็มีจำกัด ที่ร้านนี้ไม่เพียงแต่จะขายอาหาร Fast Food แบบปลอดภัยไขมันต่ำ ข้าวของเครื่องใช้อื่นๆ ของร้านก็ไร้สารพิษ ไม่ว่าจะเป็นนามบัตรของร้านซึ่งทำด้วยเมล็ดดอกไม้ป่า และช้อน ส้อม ภาชนะที่ใส่อาหาร ก็เป็นประเภทย่อยสลายทางธรรมชาติ คุณมิเกลฝากบอกส่งท้ายว่า ถ้าหากนำช้อน หรือส้อม หรือภาชนะใส่อาหารของทางร้านไปเข้าเตา อบก็นำมารับประทานได้ เพราะมีส่วนผสมจากมันฝรั่งถึง 80 เปอร์เซนต์